Diari Oficial de la Generalitat Valenciana


Sumari del DOGV 5028, del 15-06-2005 (2005/6098)

RESOLUCIÓ de 17 de maig de 2005, de la Conselleria d'Economia, Hisenda i Ocupació, per la que s'accepta la cessió gratuïta de la propietat d'una parcel·la de 4.711 m² de superfície, situada a Gandia (València), destinada a la construcció de l'Escola Oficial d'Idiomes, realitzada per l'ajuntament del dit municipi.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5028

Data del DOGV
:   15-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/6098


Data del document
:   17-05-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Gandia
    * propietat immobiliària
    * cultura regional

RESOLUCIÓ de 17 de maig de 2005, de la Conselleria d'Economia, Hisenda i Ocupació, per la que s'accepta la cessió gratuïta de la propietat d'una parcel·la de 4.711 m² de superfície, situada a Gandia (València), destinada a la construcció de l'Escola Oficial d'Idiomes, realitzada per l'ajuntament del dit municipi. [2005/6098]
  
L'Ajuntament de Gandia, en sessió plenària realitzada el dia 6 de maig de 1999, va acordar la cessió gratuïta a la Generalitat Valenciana de la parcel·la de la seua propietat, de 4.669,52 m² de superfície situada en l'illa que confronta amb el Parc Públic del Nord, i qualificada pel planejament com sistema general. L'esmentada parcel·la, que de recent mesurament, segons certificació expedida pel secretari de l'ajuntament amb el vistiplau de l'alcalde el 3 de gener del 2005, té una superfície de 4.711 m², confronta, al nord amb l'avinguda Blasco Ibáñez; sud, carrer Jaume II; est, resta de la finca matriu, i oest, centre sanitari i vial.
  
A proposta de la Conselleria de Cultura, Educació i Esport de 2 de març del 2005, es van iniciar els tràmits legals oportuns acceptació de la cessió.
  
Segons la documentació tramesa per l'ajuntament, la parcel·la cedida té la naturalesa de bé de domini públic, per la qual cosa la cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat Valenciana, que regula la mutació demanial externa.
  
Segons este article ?Les administracions territorials de la Comunitat Valenciana podran afectar béns i drets demanials a un ús o servici públic competència de la Generalitat Valenciana i transmetre-li la titularitat quan resulten necessàries per al compliment dels seus fins. L'administració adquirent mantindrà la titularitat del bé mentre continue afectat l'ús o servici públic que motivà la mutació i, per tant, conserva el seu caràcter demanial. Si el bé o dret no és destinat a l'ús o servici públic o deixa de destinar-s'hi posteriorment, revertirà a l'administració transmetent, integrant-se en un patrimoni amb totes les seues pertinences i accessions?.
  
En conseqüència, en aplicació de l'article mencionat i del que disposen els articles 27.2 c i 44 de la Llei 14/2003, de Patrimoni de la Generalitat Valenciana, i fent ús de les atribucions conferides per la legislació vigent, resolc
  
Primer
  
Acceptar la cessió gratuïta de la propietat realitzada per l'Ajuntament de Gandia, mitjançant acord plenari de 6 de maig de 1999, de la parcel·la de la seua propietat, de 4.711 m² de superfície segons recent mesurament, situada en l'illa que confronta amb el Parc Públic del Nord, i qualificada pel planejament com istema general. L'esmentada parcel·la, confronta, al nord amb l'avinguda Blasco Ibáñez; sud, carrer Jaume II; est, resta de la finca matriu, i oest, centre sanitari i vial.
  
Dades registrals: la parcel·la ha de segregar-se de la finca registral 68796, inscrita en el Registre de la Propietat de Gandia U, al foli 5, del tom 1699, llibre 927. Segons la descripció registral la parcel·la és ?bé de domini públic municipal, adscrit al servici públic docent, transferible a favor d'institucions públiques estatals, autonòmiques o locals, mantenint la condició de demanial amb adscripció a l'ús docent o altres que de mutu acord es concerten i subjectes a condició resolutòria de reversió en cas d'extinció de l'ús a què s'adscriga.-
  
Referència cadastral: 8693903NT3807F0186CP i 6341773QH7032A3687UR (part).
  
Per Decret de l'Alcaldia d'11 de gener del 2005 l'Ajuntament ha declarat que no és necessària la llicència de parcel·lació per a efectuar la segregació, de conformitat amb el que establix l'article 82,1 a de la Llei 6/1994, de la Generalitat Valenciana, reguladora de l'Activitat Urbanística.
  
La parcel·la s'accepta lliure de càrregues i gravàmens, i al corrent de qualsevol despesa.
  
Segon
  
La cessió gratuïta realitzada per l'Ajuntament de Gandia, està subjecta a les condicions següents:
  
a. Destinar els terrenys a la construcció i gestió d'una Escola Oficial d'Idiomes.
  
b. Acceptació expressa de la cessió i consignació de crèdit suficient en el termini màxim d'un any.
  
c. L'Ajuntament de Gandia assumix el compromís de redactar el projecte tècnic corresponent d'acord amb el programa de necessitats que determine l'administració autonòmica.
  
Tercer
  
La parcel·la acceptada s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
Quart
  
Que es notifique el present acord a l'ajuntament cedent i que es publique en el Diari Oficial de la Generalitat Valenciana, en compliment del que disposa l'article 44 de la Llei 14/2003, de Patrimoni de la Generalitat Valenciana.
  
València, 17 de maig de 2005.- El conseller: Gerardo Camps Devesa.